Im Oktober isch bim Mami au wieder so Einiges gloffe und dä Papi hät ab und zue chli gschumpfe, sie sölli doch chli zrugg stecke und chli meh usruebe.  Unrächt hät er sicher nöd gha, aber solangs mir und em Mami immerno guet gange isch, hät sie halt no möglichscht vill welle abmache. Und s'Ruggeweh isch so oder so da gsi  ob sie jetzt öppis abgmacht hät oder ebe dihei gsi isch. Drum isch sie au wiiterhin zu dä Manu id Massage  jetzt eifach amel Fuessrefläxzonemassage. Au hät sie en Geburtsvorbereitigskurs bi dä Hebamme Ruth bsuecht.